
Për miratimin e listës paraprake të pronave të paluajtshme publike, shtetërore, që transferohen në pronësi ose në përdorim të komunës Farkë të qarkut të Tiranës

Në mbështetje të nenit 100 të Kushtetutës dhe të neneve 2,3 e 17 të ligjit nr.8744, datë 22.2.2001 “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e Ministrit të Brendshëm, Këshilli i Ministrave

Vendosi:

1. Miratimin e listës paraprake të pronave të paluajtshme publike, shtetërore, që transferohen në pronësi ose në përdorim të komunës Farkë të qarkt të Tiranës, sipas lidhjes 1, e cila i bashkëlidhet këtij vendimi.
Lista paraprake, sipas kërkesave të këshillit të kësaj komune, është pjesë e listës së inventarit të pronave të paluajtshme publike, shtetërore, që janë brenda juridiksionit territorial dhe administrativ të komunës Farkë të qarkut të Tiranës, miratuar me vendimin nr.123, datë 2.2.2009 të Këshillit të Ministrave “Për miratimin e listës së inventarit të pronave të paluajtshme shtetërore në komunën Farkë të qarkut të Tiranës.
2. Ngarkohen Ministria e Brendshme dhe komuna Farkë për zbatimin e këtij vendimi.
Ky vendim hyn në fuqi pas botimit në Fletoren Zyrtare.

Kryeministri
Sali Berisha

Komuna Farkë								Lidhja nr.1

	Numrat rendorë të pronave në listën e inventarit
	Fusha e përdorimit të pronës
	Lloji i transferimit

	1-8
	Prona që përdoren për realizimin e programeve arsimore
	Në pronësi

	9, 480
	Monumente historike, buste me interes vendor&prona social-kulturore e sportive, zhvillim turizmi
	Në pronësi

	10-14
	Prona që përdoren për realizimin e funksioneve të shëndetit publik
	Në pronësi

	15-50
	Prona që përdoren në fushën e bujqësisë dhe ushqimit
	Në pronësi

	51-63 (vetëm kanalet e treta)
	Prona që përdoren në fushën e kullimit dhe ujitjes
	Në pronësi

	64-67,69-72,74-76,78-80,82-85,87-94
	Prona që përdoren në fushën e bujqësisë dhe ushqimit (tokë bujqësore)
	Në përdorim

	68,73,77, 81,86
	Prona që përdoren në fushën e bujqësisë dhe ushqimit (tokë jobujqësore)

	Në përdorim

	95-452,471-479
	Infrastrukturë (rrugë vendore, lulishte, sheshe) dhe shërbime publike
	Në pronësi

	470
	Shërbime funerale
	Në pronësi



